nibzard/narodne-novine-full-text-markdown huggingface dataset:
### NN 80/2025 (16.5.2025.), Odluka o proglašenju projekata od strateškog značaja za Hrvate izvan Republike Hrvatske

VLADA REPUBLIKE HRVATSKE

1057

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s točkama III. i VIII. Odluke o osnivanju Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske (»Narodne novine«, broj 19/22.), Vlada Republike Hrvatske je na sjednici održanoj 15. svibnja 2025. donijela

ODLUKU

O PROGLAŠENJU PROJEKATA OD STRATEŠKOG ZNAČAJA ZA HRVATE IZVAN
 REPUBLIKE HRVATSKE

I.

Na prijedlog Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske Vlada Republike Hrvatske proglašava projektima od strateškog značaja za Hrvate izvan Republike Hrvatske sljedeće projekte:

1. projekt »Obnova crkve sv. Ćirila i Metoda u Sarajevu« Vrhbosanske nadbiskupije

2. projekt »Program razvoja poljoprivrede hrvatske zajednice u Republici Srbiji« Hrvatskog nacionalnog vijeća u Srbiji

3. projekt »Razvoj infrastrukture hrvatskih odgojno-obrazovnih ustanova u Mađarskoj« Hrvatske državne samouprave u Mađarskoj

4. projekt »Osnaživanje hrvatskog iseljeništva u Europi kroz sport i kulturu« organizacije Hrvata u Europi.

II.

U Državnom proračunu Republike Hrvatske za 2025. godinu i projekcijama za 2026. i 2027. godinu (»Narodne novine«, broj 149/24.), na stavkama Središnjeg državnog ureda za Hrvate izvan Republike Hrvatske, za realizaciju projekata iz točke I. ove Odluke u 2025. godini osigurana su sredstva u ukupnom iznosu od 1.840.000,00 eura.

Pojedinačnim ugovorima o financijskoj potpori utvrdit će se visina dodijeljenih sredstava, te međusobna prava i obveze ugovornih strana.

III.

Središnji državni ured za Hrvate izvan Republike Hrvatske će s korisnicima potpore iz točke I. ove Odluke, odnosno s Vrhbosanskom nadbiskupijom, Hrvatskim nacionalnim vijećem u Srbiji, Hrvatskom državnom samoupravom u Mađarskoj i s organizacijom Hrvata u Europi, potpisati ugovore o financijskoj potpori.

IV.

Zadužuje se Središnji državni ured za Hrvate izvan Republike Hrvatske da Popis projekata od strateškog značaja za Hrvate izvan Republike Hrvatske dopuni projektima iz točke I. ove Odluke te ga objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/212

Urbroj: 50301-21/21-25-2

Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 80/2025 (16.5.2025.), Odluka o davanju odobrenja Gradu Varaždinskim Toplicama i Općini Martijanec za sudjelovanje u Europskoj grupaciji za teritorijalnu suradnju pod nazivom »Regija Mura - Europska grupacija za teritorijalnu suradnju s ograničenom odgovornošću« i odobrenju Konvencije

VLADA REPUBLIKE HRVATSKE

1058

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine« broj 74/14.) i članka 31. stavka 2. Zakona o Vladi Republike Hrvatske (»Narodne novine« br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 15. svibnja 2025. donijela

ODLUKU

O DAVANJU ODOBRENJA GRADU VARAŽDINSKIM TOPLICAMA I OPĆINI MARTIJANEC ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »REGIJA MURA – EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU« I ODOBRENJU KONVENCIJE

I.

Daje se odobrenje za sudjelovanje u Regiji Mura – Europskoj grupaciji za teritorijalnu suradnju s ograničenom odgovornošću, sa sjedištem u Tótszerdahelyu/Serdahelu, Mađarska:

– Gradu Varaždinskim Toplicama i

– Općini Martijanec

te se odobrava Konvencija Regije Mura – Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/196
 Urbroj: 50301-04/25-25-2
 Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 81/2025 (19.5.2025.), Odluka o dodjeli odlikovanja Reda hrvatskog pletera Zoranu Čulku

PREDSJEDNIK REPUBLIKE HRVATSKE

1070

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom hrvatskog pletera, za izniman sportski uspjeh hrvatske rukometne reprezentacije osvajanjem srebrne medalje na 29. Svjetskom rukometnom prvenstvu 2025., kojem je pridonio svojim profesionalnim iskustvom i podrškom, odlikuje se

ZORAN ČULK.

Klasa: 060-03/25-17/01

Urbroj: 71-05-01/4-25-02

Zagreb, 23. travnja 2025.

Predsjednik
 Republike Hrvatske
 Zoran Milanović, v. r.
### NN 81/2025 (19.5.2025.), Indeks potrošačkih cijena u travnju 2025.

Državni zavod za statistiku

1074

Državni zavod za statistiku objavljuje

INDEKS

POTROŠAČKIH CIJENA U TRAVNJU 2025.

Indeks potrošačkih cijena u travnju 2025. u odnosu na ožujak 2025. iznosi 100,6.

Klasa: 956-03/25-01/3
 Urbroj: 555-01-04-06-01-25-10
 Zagreb, 16. svibnja 2025.

Glavna ravnateljica
 Lidija Brković, v. r.
### NN 81/2025 (19.5.2025.), Odluka o imenovanju vršiteljice dužnosti člana Državne komisije za kontrolu postupaka javne nabave

VLADA REPUBLIKE HRVATSKE

1072

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 12.a stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13., 127/13., 74/14., 98/19. i 41/21.), Vlada Republike Hrvatske je na sjednici održanoj 19. svibnja 2025. donijela

ODLUKU

O IMENOVANJU VRŠITELJICE DUŽNOSTI ČLANA DRŽAVNE KOMISIJE ZA KONTROLU POSTUPAKA JAVNE NABAVE

I.

Imenuje se JASNICA LOZO vršiteljicom dužnosti člana Državne komisije za kontrolu postupaka javne nabave, do imenovanja člana od strane Hrvatskoga sabora, a najdulje na rok od 12 mjeseci.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/209

Urbroj: 50301-15/28-25-2

Zagreb, 19. svibnja 2025.

Predsjednik
 mr. sc. Andrej Plenković, v. r.
### NN 82/2025 (21.5.2025.), Odluka o stavljanju u službenu uporabu katastarskog operata katastra nekretnina za katastarsku općinu Škalnica-nova

Državna geodetska uprava

1079

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), a povezano s člankom 92. Zakona o izmjenama i dopunama Zakona o državnoj izmjeri i katastru nekretnina (»Narodne novine«, br. 152/24), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU ŠKALNICA – NOVA

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Škalnica – nova (MB 338044), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u mjerilu 1:10 000 s podjelom na detaljne listove katastarskog plana, te podjelom na skice izmjere,

– detaljnih listova katastarskog plana u mjerilu 1:1000 (23 lista),

– skica izmjere u mjerilu 1:500 (44 komada) i u mjerilu 1:1000 (42 komada),

– dopunskih skica izmjere razna mjerila (200 komada),

– popisa katastarskih čestica u rasponu od broja 1 do 1084 (ukupno 1187 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1200 (ukupno 1187 PL-ova).

II.

Katastarski operat katastra nekretnina za katastarsku općinu Škalnica – nova (MB 338044) stavlja se u službenu uporabu 29. travnja 2025. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Škalnica – nova (MB 338044) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Škalnica – nova (MB 338044).

IV.

Katastarski operat katastra nekretnina za katastarsku općinu Škalnica – nova (MB 338044) mora se održavati u trajnoj suglasnosti s novoosnovanom zemljišnom knjigom za katastarsku općinu Škalnica – nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/25-03/12

Urbroj: 541-03-01-02/4-25-4

Zagreb, 29. travnja 2025.

Glavni ravnatelj
 Antonio Šustić, dipl. ing. geod., v. r.
### NN 82/2025 (21.5.2025.), Pravilnik o izmjenama i dopuni Pravilnika o stavljanju na tržište sjemena uljarica i predivog bilja

MINISTARSTVO POLJOPRIVREDE, ŠUMARSTVA I RIBARSTVA

1077

Na temelju članka 1. stavka 5., članka 14. stavka 2., članka 18. stavka 8., članka 19. stavka 3., članka 20. stavka 8., članka 21. stavka 9., članka 22. stavka 3., članka 23. stavka 6., članka 24. stavka 4., članka 25. stavka 4., članka 26. stavka 5., članka 27. stavka 7., članka 30. stavka 4., članka 31. stavka 8., članka 32. stavka 5., i članka 33. stavka 4. Zakona o sjemenu, sadnom materijalu i priznavanju sorti poljoprivrednog bilja (»Narodne novine«, broj 110/21.) te članka 38. stavka 3. Zakona o sustavu državne uprave (»Narodne novine«, broj 66/19.) ministar poljoprivrede, šumarstva i ribarstva uz prethodnu suglasnost ministra nadležnog za poslove zaštite prirode i ministra nadležnog za europske poslove donosi

PRAVILNIK

O IZMJENAMA I DOPUNI PRAVILNIKA O STAVLJANJU NA TRŽIŠTE SJEMENA ULJARICA I PREDIVOG BILJA

Članak 1.

U Pravilniku o stavljanju na tržište sjemena uljarica i predivog bilja (»Narodne novine«, broj 106/22.) članak 2. mijenja se i glasi:

»Ovim Pravilnikom u hrvatsko zakonodavstvo preuzimaju se sljedeći akti Europske unije:

– Direktiva Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (SL L 193, 20. 7. 2002.) kako je posljednji put izmijenjena Provedbenom Direktivom Komisije 2024/3010 оd 29. studenoga 2024. o izmjeni direktiva Vijeća 2002/55/EZ i 2002/57/EZ te Direktive Komisije 93/61/EEZ u pogledu uvrštavanja na popis organizama štetnih za bilje na sjemenu i drugom biljnom reprodukcijskom materijalu (SL L 2024/3010, 4. 12. 2024).«.

Članak 2.

U Dodatku 2., u točki: »(4)« koja postaje točka: »5.« riječ: »tablici« zamjenjuje se riječima: »tablicama«.

Iza tablice: »Gljive i pseudogljive« dodaje se tablica: »Virusi, viroidi, virozama slične bolesti i fitoplazme«

»

|  |  |  |  |  |
| --- | --- | --- | --- | --- |
| Virusi, viroidi, virozama slične bolesti i fitoplazme | | | | |
| RNQP-i ili simptomi koje oni uzrokuju | Bilje za sjetvu (rod ili vrsta) | Pragovi za predosnovno sjeme | Pragovi za osnovno sjeme | Pragovi za certificirano sjeme |
| Virus prstenaste pjegavosti duhana [TRSV00] | Glycine max (L.) Merr | 0 % | 0 % | 0 % |

«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/73
 Urbroj: 525-06/242-25-6
 Zagreb, 12. svibnja 2025.

Potpredsjednik Vlade
 i ministar
 David Vlajčić, v. r.
### NN 82/2025 (21.5.2025.), Obavijest o podnesenom zahtjevu za odobrenje izmjene Specifikacije proizvoda za zaštićenu oznaku izvornosti »Paška sol«

MINISTARSTVO POLJOPRIVREDE, ŠUMARSTVA I RIBARSTVA

1078

Ministarstvo poljoprivrede, šumarstva i ribarstva na temelju članka 91. stavka 6. Zakona o poljoprivredi (»Narodne novine« br. 118/18., 42/20., 127/20. – Odluka USRH, 52/21., 152/22. i 152/24.) objavljuje

OBAVIJEST

O PODNESENOM ZAHTJEVU ZA ODOBRENJE IZMJENE SPECIFIKACIJE PROIZVODA ZA ZAŠTIĆENU OZNAKU IZVORNOSTI »PAŠKA SOL«

1. Ministarstvo poljoprivrede, šumarstva i ribarstva (u daljnjem tekstu: Ministarstvo) zaprimilo je Zahtjev za odobrenje izmjene Specifikacije proizvoda za zaštićenu oznaku izvornosti »Paška sol« (u daljnjem tekstu: Zahtjev), od podnositelja zahtjeva Solana Pag d.o.o., Zadarska ulica 66, 23250 Pag.

2. Sukladno članku 91. stavku 6. Zakona o poljoprivredi (»Narodne novine« br. 118/18., 42/20., 127/20. – Odluka USRH, 52/21., 152/22. i 152/24., u daljnjem tekstu: Zakon), nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda za zaštićenu oznaku izvornosti »Paška sol«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev u skladu s člankom 91. stavkom 7. Zakona.

Klasa: UP/I-310-26/25-01/8
 Urbroj: 525-13/905-25-3
 Zagreb, 6. svibnja 2025.

Potpredsjednik Vlade
 i ministar
 David Vlajčić, v. r.
### NN 82/2025 (21.5.2025.), Odluka o stavljanju u službenu uporabu katastarskog operata katastra nekretnina za katastarsku općinu Kaštel Gomilica

DRŽAVNA GEODETSKA UPRAVA

1080

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), a povezano s člankom 92. Zakona o izmjenama i dopunama Zakona o državnoj izmjeri i katastru nekretnina (»Narodne novine«, br. 152/24) glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU KAŠTEL GOMILICA

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Kaštel Gomilica (338532), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:5000, te podjelom na skice izmjere,

– detaljnih listova katastarskog plana u mjerilu 1:1000 (32 lista),

– skica izmjere M 1:1000 (25 komada),

– skica izmjere M 1:500 (23 komada),

– dopunskih skica izmjere (97 komada),

– popisa katastarskih čestica u rasponu od broja 1/1 do 90299 (ukupno 3517 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 3657 (ukupno 3519 PL-ova).

II.

Katastarski operat katastra nekretnina za katastarsku općinu Kaštel Gomilica (338532) stavlja se u službenu uporabu 8. svibnja 2025. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Kaštel Gomilica (338532) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Kaštel Gomilica (338532).

IV.

Katastarski operat katastra nekretnina za katastarsku općinu Kaštel Gomilica (338532) mora se održavati u trajnoj suglasnosti s novoosnovanom zemljišnom knjigom za katastarsku općinu Kaštel Gomilica.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/25-03/15
 Urbroj: 541-03-01-02/2-25-4
 Zagreb, 7. svibnja 2025.

Glavni ravnatelj
 Antonio Šustić, dipl. ing. geod., v. r.
### NN 83/2025 (23.5.2025.), Dopuna Javnobilježničkog poslovnika

MINISTARSTVO PRAVOSUĐA, UPRAVE I DIGITALNE TRANSFORMACIJE

1106

Na temelju članka 42.a stavka 2. Zakona o javnom bilježništvu (»Narodne novine« broj 78/93, 29/94, 162/98, 16/07, 75/09, 120/16 i 57/22) ministar pravosuđa, uprave i digitalne transformacije, uz prethodno mišljenje Hrvatske javnobilježničke komore, donosi

DOPUNU

JAVNOBILJEŽNIČKOG POSLOVNIKA

Članak 1.

U Javnobilježničkom poslovniku (»Narodne novine« broj 78/93, 29/94, 162/98, 16/07, 75/09, 120/16, 57/22 i 53/24) iza članka 20. dodaje se novi članak 20.a s naslovom koji glasi:

»Obavljanje povjerenih poslova izvan javnobilježničkog ureda

Članak 20.a

Kada je to potrebno radi uspješnog obavljanja povjerenih poslova i prema odluci vlasti koja je javnom bilježniku povjerila obavljanje određenog posla, javni bilježnik može službene radnje obavljati izvan javnobilježničkog ureda u prostoru koji odredi odnosno odobri ta vlast.«.

Članak 2.

Ova Dopuna Javnobilježničkog poslovnika stupa na snagu osmoga dana od dana objave u »Narodnim novinama«.

Klasa: 011-01/20-01/70
 Urbroj: 514-03-03-01/01-25-21
 Zagreb, 15. svibnja 2025.

Ministar
 Damir Habijan, v. r.
### NN 83/2025 (23.5.2025.), Ispravak Izmjena i dopuna Statuta Turističke zajednice Splitsko-dalmatinske županije

TURISTIČKA ZAJEDNICA SPLITSKO-DALMATINSKE ŽUPANIJE

1112

Nakon usporedbe s izvornim tekstom utvrđene su pogreške u Izmjenama i dopunama Statuta Turističke zajednice Splitsko-dalmatinske županije objavljenim u »Narodnim novinama« br. 78 od 9. svibnja 2025. pa se daje

ISPRAVAK IZMJENA I DOPUNA STATUTA

TURISTIČKE ZAJEDNICE
 SPLITSKO-DALMATINSKE ŽUPANIJE

I.

U Izmjenama i dopunama Statuta Turističke zajednice Split­sko-dal­matinske županije (»Narodne novine« br. 78/2025.) u članku 2. umjesto riječi: »U članku 26. Statuta, iza točke 17. dodaje se nova točka 18. koja glasi:« trebaju stajati riječi: »U članku 26. Statuta, iza točke 15. dodaje se nova točka 16. koja glasi:«.

U članku 2. umjesto riječi: »Dosadašnja točka 18. postaje točka 19.« trebaju stajati riječi: »Dosadašnja točka 16. postaje točka 17.«.

II.

U članku 3. umjesto riječi: »U članku 32. Statuta, iza točke 7. dodaju se nove točke 8. i 9. koje glase:« trebaju stajati riječi: »U članku 35. Statuta, iza točke 8. dodaju se nove točke 9. i 10. koje glase:«.

U članku 3. umjesto riječi: »Dosadašnja točka 8. postaje točka 10.« trebaju stajati riječi: »Dosadašnja točka 9. postaje točka 11.«.

Predsjednik
 Skupštine Turističke zajednice
 Splitsko-dalmatinske županije
 Blaženko Boban, v. r.
### NN 83/2025 (23.5.2025.), Odluka o izmjeni Odluke o izdavanju zlatnih i srebrnih numizmatičkih kovanica »Kralj Tomislav«

Hrvatska narodna banka

1110

Na temelju članka 104. stavka 1. točke 7. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.), a u vezi s člankom 33. stavkom 2. Zakona o uvođenju eura kao službene valute u Republici Hrvatskoj (»Narodne novine«, br. 57/2022. i 88/2022.) te člankom 2. stavkom 1. i člankom 5. Uredbe br. 651/2012 Europskog parlamenta i Vijeća od 4. srpnja 2012. o izdavanju eurokovanica (u nastavku teksta: Uredba (EU) br. 651/2012), Savjet Hrvatske narodne banke na sjednici održanoj 21. svibnja 2025. donio je

ODLUKU

O IZMJENI ODLUKE O IZDAVANJU
 ZLATNIH I SREBRNIH NUMIZMATIČKIH KOVANICA »KRALJ TOMISLAV«

Članak 1.

U Odluci o izdavanju zlatnih i srebrnih numizmatičkih kovanica »Kralj Tomislav« (»Narodne novine« br. 30/2025.) članak 5. mijenja se i glasi:

»Obod je zlatne numizmatičke kovanice od 200 eura nazubljen s ispisanim serijskim brojem, obod zlatne numizmatičke kovanice od 100 eura nazubljen je, a obod zlatne numizmatičke kovanice od 10 eura gladak. Obodi su srebrnih numizmatičkih kovanica nazubljeni.«

Članak 2.

Ova Odluka stupa na snagu sljedećega dana nakon dana objave u »Narodnim novinama«.

O. br. 491-2874-090/05-25/BV
 Zagreb, 21. svibnja 2025.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 83/2025 (23.5.2025.), Rješenje o imenovanju ravnateljice Uprave za poduzetništvo i obrt u Ministarstvu gospodarstva

VLADA REPUBLIKE HRVATSKE

1103

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 15. svibnja 2025. donijela

RJEŠENJE

O IMENOVANJU RAVNATELJICE UPRAVE ZA PODUZETNIŠTVO I OBRT U MINISTARSTVU GOSPODARSTVA

Imenuje se MARIJA VUKELIĆ ravnateljicom Uprave za poduzetništvo i obrt u Ministarstvu gospodarstva, s danom 20. svibnja 2025., na razdoblje od četiri godine.

Klasa: UP/I 080-02/25-01/114
 Urbroj: 50301-15/28-25-2
 Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 83/2025 (23.5.2025.), Rješenje o razrješenju državnog tajnika u Ministarstvu mora, prometa i infrastrukture

VLADA REPUBLIKE HRVATSKE

1099

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 15. svibnja 2025. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU MORA, PROMETA I INFRASTRUKTURE

Razrješuje se JOSIP BILAVER dužnosti državnog tajnika u Ministarstvu mora, prometa i infrastrukture, na osobni zahtjev.

Klasa: 080-02/25-02/08
 Urbroj: 50301-15/07-25-2
 Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 83/2025 (23.5.2025.), Odluka o utvrđivanju interesa Republike Hrvatske za izgradnju Interpretacijskog i posjetiteljskog centra »Dorina kuća«

VLADA REPUBLIKE HRVATSKE

1097

Na temelju članka 13. stavka 1., a u vezi s člankom 2. stavcima 1. i 2. Zakona o izvlaštenju i određivanju naknade (»Narodne novine«, br. 74/14., 69/17. i 98/19.), Vlada Republike Hrvatske je na sjednici održanoj 22. svibnja 2025. donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU INTERPRETACIJSKOG I POSJETITELJSKOG CENTRA »DORINA KUĆA«

I.

Izgradnja građevine javne i društvene namjene, 2.a skupine – Interpretacijski i posjetiteljski centar »Dorina kuća« na novoformiranoj katastarskoj čestici, koja se sastoji od:

– dijela k.č.br. 1145/1, oranica i pašnjak Jamnica, upisane u zk.ul.br. 1025, k.o. Brlog Ozaljski

– dijela k.č.br. 1145/2, put – neplodno, upisane u zk.ul.br. 223/A, k.o. Brlog Ozaljski

– dijela k.č.br. 1173, oranica Jamnica u Kamanju, upisane u zk.ul.br. 1371, k.o. Brlog Ozaljski

– dijela k.č.br. 1172/1, oranica i pašnjak Kaštel u Kamanju, upisane u zk.ul.br. 59, k.o. Brlog Ozaljski

– k.č.br. 1146/1, pašnjak Grič u Rebru, upisane u zk.ul.br. 711, k.o. Brlog Ozaljski, i

– k.č.br. 1171/1, oranica Kaštel u Kamanju, upisane u zk.ul.br. 1058, k.o. Brlog Ozaljski,

u interesu je Republike Hrvatske.

II.

Interes Republike Hrvatske iz točke I. ove Odluke utvrđen je na temelju pravomoćne Lokacijske dozvole Karlovačke županije, Upravnog odjela za graditeljstvo i okoliš, Odsjeka za prostorno uređenje i graditeljstvo, klasa: UP/I-350-05/22-01/000007, urbroj: 2133-07-02/06-22-0007, od 15. lipnja 2022., pravomoćnog Rješenja Karlovačke županije, Upravnog odjela za graditeljstvo i okoliš, Odsjeka za prostorno uređenje i graditeljstvo o produženju važenja lokacijske dozvole, klasa: UP/I-350-05/24-01/000015, urbroj: 2133-07-02/02-24-0003, od 9. srpnja 2024., Zaključka Općinskog vijeća Općine Kamanje o davanju pozitivnog mišljenja korisniku izvlaštenja Javnoj ustanovi Natura viva Karlovačke županije radi podnošenja prijedloga za utvrđivanje interesa Republike Hrvatske, klasa: 361-01/22-01/01, urbroj: 2133-18-01-01-24-08, od 26. srpnja 2024. i Zaključka Županijske skupštine Karlovačke županije o davanju pozitivnog mišljenja Javnoj ustanovi NATURA VIVA za upravljanje zaštićenim dijelovima prirode na području Karlovačke županije radi podnošenja prijedloga za utvrđivanje interesa Republike Hrvatske za projekt »Građenje građevine javne i društvene namjene, 2.a skupine – Interpretacijski i posjetiteljski centar Dorina kuća«, klasa: 024-02/24-02/13, urbroj: 2133-01-01/01-24-10, od 11. listopada 2024.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/24-04/553

Urbroj: 50301-04/32-25-4

Zagreb, 22. svibnja 2025.

Predsjednik
 mr. sc. Andrej Plenković, v. r.
### NN 83/2025 (23.5.2025.), Rješenje o imenovanju ravnatelja Uprave za politiku javne nabave u Ministarstvu gospodarstva

VLADA REPUBLIKE HRVATSKE

1102

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 15. svibnja 2025. donijela

RJEŠENJE

O IMENOVANJU RAVNATELJA UPRAVE ZA POLITIKU JAVNE NABAVE U MINISTARSTVU GOSPODARSTVA

Imenuje se DANIJEL DRLIĆ ravnateljem Uprave za politiku javne nabave u Ministarstvu gospodarstva, s danom 20. svibnja 2025., na razdoblje od četiri godine.

Klasa: UP/I 080-02/25-01/116
 Urbroj: 50301-15/28-25-2
 Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 83/2025 (23.5.2025.), Rješenje o imenovanju ravnatelja Uprave za energetiku u Ministarstvu gospodarstva

VLADA REPUBLIKE HRVATSKE

1101

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 15. svibnja 2025. donijela

RJEŠENJE

O IMENOVANJU RAVNATELJA UPRAVE ZA ENERGETIKU U MINISTARSTVU GOSPODARSTVA

Imenuje se ŽELJKO KREVZELJ ravnateljem Uprave za energetiku u Ministarstvu gospodarstva, s danom 20. svibnja 2025., na razdoblje od četiri godine.

Klasa: UP/I 080-02/25-01/115
 Urbroj: 50301-15/28-25-2
 Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 83/2025 (23.5.2025.), Rješenje o imenovanju glavne tajnice Ministarstva gospodarstva

VLADA REPUBLIKE HRVATSKE

1100

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 15. svibnja 2025. donijela

RJEŠENJE

O IMENOVANJU GLAVNE TAJNICE MINISTARSTVA GOSPODARSTVA

Imenuje se MARTINA LEVAČIĆ glavnom tajnicom Ministarstva gospodarstva, s danom 20. svibnja 2025., na razdoblje od četiri godine.

Klasa: UP/I 080-02/25-01/113
 Urbroj: 50301-15/28-25-2
 Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 83/2025 (23.5.2025.), Uredba o unutarnjem ustrojstvu Državnog hidrometeorološkog zavoda

VLADA REPUBLIKE HRVATSKE

1093

Na temelju članka 54. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 22. svibnja 2025. donijela

UREDBU

O IZMJENAMA UREDBE O UNUTARNJEM USTROJSTVU DRŽAVNOG HIDROMETEOROLOŠKOG ZAVODA

Članak 1.

U Uredbi o unutarnjem ustrojstvu Državnog hidrometeorološkog zavoda (»Narodne novine«, broj 11/25.), u članku 4. stavak 2. mijenja se i glasi:

»Za obavljanje poslova iz djelokruga područnih ureda iz stavka 1. ovoga članka ustrojavaju se ispostave i to Meteorološka ispostava Rijeka, Meteorološko-aerološki opservatorij, glavne meteorološke postaje, glavne meteorološke postaje i radarski centri te glavne agrometeorološke postaje.«.

Članak 2.

U članku 120. stavak 7. mijenja se i glasi:

»Radom područnog ureda rukovodi pročelnik područnog ureda.«.

Stavak 9. briše se.

Članak 3.

Do stupanja na snagu posebnog propisa kojim će se urediti nazivi i koeficijenti za obračun plaće za odnosna radna mjesta, na položaj pročelnika Područnog meteorološkog ureda Zagreb i pročelnika Područnog pomorsko-meteorološkog ureda Split primjenjivat će se odredbe o koeficijentu za obračun plaće, platnom razredu i uvjetima za raspored propisane za jedinstveno radno mjesto načelnika sektora, a na položaj voditelja Meteorološke ispostave Rijeka primjenjivat će se odredbe o koeficijentu za obračun plaće, platnom razredu i uvjetima za raspored propisane za jedinstveno radno mjesto voditelja odjela u područnom uredu.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/49
 Urbroj: 50301-05/31-25-3
 Zagreb, 22. svibnja 2025.

Predsjednik
 mr. sc. Andrej Plenković, v. r.
### NN 83/2025 (23.5.2025.), Odluka o postavljanju počasnog konzula Republike Hrvatske u Narodnoj Republici Bangladešu, sa sjedištem u Dhaki

PREDSJEDNIK REPUBLIKE HRVATSKE

1090

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U NARODNOJ REPUBLICI BANGLADEŠU, SA SJEDIŠTEM U DHAKI

KAZI SHAH MUZAKKER AHMADUL HOQUE ISHMAM postavlja se za počasnog konzula Republike Hrvatske u Narodnoj Republici Bangladešu, sa sjedištem u Dhaki i konzularnim ovlastima nad konzularnim područjem koje obuhvaća cjelokupni teritorij Narodne Republike Bangladeša.

Ova Odluka stupa na snagu danom donošenja.

Klasa: 020-02/25-05/03
 Urbroj: 71-10-01/1-25-2
 Zagreb, 15. svibnja 2025.

Predsjednik
 Republike Hrvatske
 Zoran Milanović, v. r.
### NN 83/2025 (23.5.2025.), Odluka o postavljanju počasnog konzula Republike Hrvatske u Kraljevini Španjolskoj, sa sjedištem u Palmi

PREDSJEDNIK REPUBLIKE HRVATSKE

1088

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U KRALJEVINI ŠPANJOLSKOJ, SA SJEDIŠTEM U PALMI

MIGUEL DE VERGARA SCHMITZ postavlja se za počasnog konzula Republike Hrvatske u Kraljevini Španjolskoj, sa sjedištem u Palmi i konzularnim ovlastima nad konzularnim područjem koje obuhvaća teritorij autonomne pokrajine Balearskog otočja.

Ova Odluka stupa na snagu danom donošenja.

Klasa: 020-02/25-05/02
 Urbroj: 71-10-01/1-25-2
 Zagreb, 15. svibnja 2025.

Predsjednik
 Republike Hrvatske
 Zoran Milanović, v. r.
### NN 83/2025 (23.5.2025.), Odluka o opozivu počasnog konzula Republike Hrvatske u Narodnoj Republici Bangladešu, sa sjedištem u Dhaki

PREDSJEDNIK REPUBLIKE HRVATSKE

1089

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U NARODNOJ REPUBLICI BANGLADEŠU, SA SJEDIŠTEM U DHAKI

KAZI NABIL AHMED opoziva se dužnosti počasnog konzula Republike Hrvatske u Narodnoj Republici Bangladešu, sa sjedištem u Dhaki i konzularnim ovlastima nad konzularnim područjem koje obuhvaća cjelokupni teritorij Narodne Republike Bangladeša.

Ova Odluka stupa na snagu danom donošenja.

Klasa: 020-02/25-05/04
 Urbroj: 71-10-01/1-25-2
 Zagreb, 15. svibnja 2025.

Predsjednik
 Republike Hrvatske
 Zoran Milanović, v. r.
### NN 83/2025 (23.5.2025.), Odluka o izmjeni Odluke o osnivanju Konzulata Republike Hrvatske u Kraljevini Španjolskoj, sa sjedištem u Palma de Mallorci

PREDSJEDNIK REPUBLIKE HRVATSKE

1087

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/24-05/10, urbroj: 50301-21/06-25-5 od 22. travnja 2025., donosim

ODLUKU

O IZMJENI ODLUKE O OSNIVANJU KONZULATA REPUBLIKE HRVATSKE U KRALJEVINI ŠPANJOLSKOJ, SA SJEDIŠTEM U
 PALMA DE MALLORCI

I.

U Odluci o osnivanju Konzulata Republike Hrvatske u Kraljevini Španjolskoj, sa sjedištem u Palma de Mallorci (»Narodne novine«, broj 22/06), u naslovu i tekstu Odluke riječ: »Palma« zamjenjuje se riječju: »Palmi«, a riječi: »de Mallorci« brišu se.

II.

Ova Odluka stupa na snagu danom donošenja.

Klasa: 020-02/25-01/04
 Urbroj: 71-10-01/1-25-2
 Zagreb, 15. svibnja 2025.

Predsjednik
 Republike Hrvatske
 Zoran Milanović, v. r.
### NN 83/2025 (23.5.2025.), Rješenje o razrješenju člana i imenovanju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

1104

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 146. stavka 2. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.), Vlada Republike Hrvatske je na sjednici održanoj 15. svibnja 2025. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

1. Razrješuje se DOMINIK GLUHINIĆ dužnosti člana Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav, s danom 13. svibnja 2025., na osobni zahtjev.

2. Imenuje se EMA CULI članicom Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav.

Klasa: 080-02/25-03/82

Urbroj: 50301-15/07-25-2

Zagreb, 15. svibnja 2025.

Predsjednik
 mr. sc. Andrej Plenković, v. r.
### NN 84/2025 (28.5.2025.), Pravilnik o izmjeni i dopunama Pravilnika o Središnjoj lovnoj evidenciji

MINISTARSTVO POLJOPRIVREDE, ŠUMARSTVA I RIBARSTVA

1121

Na temelju članka 51. stavka 5. Zakona o lovstvu (»Narodne novine«, br. 99/18., 32/19., 32/20. i 127/24. – Odluka Ustavnog suda Republike Hrvatske), ministar poljoprivrede, šumarstva i ribarstva donosi

PRAVILNIK

O IZMJENI I DOPUNAMA PRAVILNIKA O SREDIŠNJOJ LOVNOJ EVIDENCIJI

Članak 1.

U Pravilniku o Središnjoj lovnoj evidenciji (»Narodne novine«, br. 45/22.), u članku 4. iza podstavka d) briše se točka i dodaje se podstavak e) koji glasi:

»e) DOPUŠTENJA ZA LOV.«.

Članak 2.

U članku 6. stavku 1. podstavku 11. iza riječi »obrascima« dodaju se riječi »te evidenciju trofeja divljači«.

Članak 3.

Iza članka 8. dodaje se članak 8.a koji glasi:

»Članak 8.a

Grupa podataka »DOPUŠTENJA ZA LOV« uključuje podatke o dopuštenjima za lov i evidenciji o obavljenom lovu.«.

Članak 4.

U članku 9. iza stavka 6. dodaje se stavak 7. koji glasi:

»(7) Podaci o dopuštenjima za lov dostupni su isključivo lovoovlaštenicima i osobama kojima je lovoovlaštenik dopustio pristup te lovnim inspektorima u provedbi nadzora.«.

Članak 5.

U članku 12. ispred riječi: »Obaveze« koja se zamjenjuje riječju: »Obveze« dodaje se oznaka stavka: »(1)«.

U stavku 1. iza podstavka 3. briše se točka i dodaje se podstavak 4. koji glasi:

» – ispunjavanje i izdavanje dopuštenja za lov te ispunjavanje evidencije o obavljenom lovu iz članka 8.a ovoga Pravilnika.«.

Iza stavka 1. dodaje se stavak 2. koji glasi:

»(2) Upisivanje podataka o lovcu u Dopuštenju za lov iz članka 8.a ovoga Pravilnika obavlja se putem elektroničke razmjene podataka sa sustavom Evidencije o izdanim lovačkim iskaznicama koji vodi Hrvatski lovački savez.«.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/19
 Urbroj: 525-10/609-25-11
 Zagreb, 15. svibnja 2025.

Potpredsjednik Vlade
 i ministar
 David Vlajčić, v. r.
### NN 84/2025 (28.5.2025.), Pravilnik o izmjeni pravilnika o trofejima divljači

Ministarstvo poljoprivrede, šumarstva i ribarstva

1118

Na temelju članka 71. stavka 4. Zakona o lovstvu (»Narodne novine«, br. 99/18., 32/19., 32/20. i 127/24. – Odluka Ustavnog suda Republike Hrvatske), ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O TROFEJIMA DIVLJAČI

Članak 1.

U Pravilniku o trofejima divljači (»Narodne novine«, br. 24/21.), članak 5. mijenja se i glasi:

»(1) Za ocijenjene trofeje lovoovlaštenik je dužan voditi evidenciju trofeja divljači putem Središnje lovne evidencije.

(2) Elementi evidencije trofeja divljači prikazani su na obrascu ETD koji je tiskan u Prilogu ovoga Pravilnika i njegov je sastavni dio.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/33
 Urbroj: 525-10/609-25-7
 Zagreb, 15. svibnja 2025.

Potpredsjednik Vlade
 i ministar
 David Vlajčić, v. r.
### NN 84/2025 (28.5.2025.), Pravilnik o izmjeni Pravilnika o načinu uporabe lovačkog oružja i naboja

MINISTARSTVO POLJOPRIVREDE, ŠUMARSTVA I RIBARSTVA

1119

Na temelju članka 68. stavka 4. Zakona o lovstvu (»Narodne novine«, br. 99/18., 32/19., 32/20. i 127/24. – Odluka Ustavnog suda Republike Hrvatske), ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O NAČINU UPORABE LOVAČKOG ORUŽJA I NABOJA

Članak 1.

U Pravilniku o načinu uporabe lovačkog oružja i naboja (»Narodne novine«, br. 37/19.), članak 11. mijenja se i glasi:

»Na ograničenje uporabe olovne sačme primjenjuje se Zakon o provedbi Uredbe (EZ) br. 1907/2006 Europskoga parlamenta i Vijeća EZ o registraciji, evaluaciji, autorizaciji i ograničavanju kemikalija »Narodne novine« br, 53/08., 18/13. i 115/18.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/16
 Urbroj: 525-10/609-25-6
 Zagreb, 15. svibnja 2025.

Potpredsjednik Vlade
 i ministar
 David Vlajčić, v. r.
### NN 84/2025 (28.5.2025.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

1125

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine« broj 120/12 i 68/18), članka 29. Zakona o energiji (»Narodne novine« broj 120/12, 14/14, 102/15 i 68/18) i članka 112. stavka 1. podstavka 1. točke 9. Zakona o tržištu električne energije (»Narodne novine« broj 111/21, 83/23 i 17/25), Hrvatska energetska regulatorna agencija je na sjednici Upravnog vijeća održanoj 21. svibnja 2025. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine« broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. srpnja 2025. do 30. rujna 2025., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,147090 | 0,086523 | 4,645 |
| Srednji napon | |  | 0,139760 | 0,082212 | 4,645 |
| Niski napon | Crveni |  | 0,136549 | 0,080323 | 4,645 |
| Bijeli |  | 0,156617 | 0,092128 | 4,645 |
| Plavi | 0,136027 |  |  | 4,645 |
| Žuti | 0,106456 |  |  | 0,000 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,167100 | 0,098300 | 4,645 |
| Srednji napon | |  | 0,158800 | 0,093400 | 4,645 |
| Niski napon | Crveni |  | 0,155200 | 0,091300 | 4,645 |
| Bijeli |  | 0,178000 | 0,104700 | 4,645 |
| Plavi | 0,154600 |  |  | 4,645 |
| Žuti | 0,121000 |  |  | 0,000 |

II.

Ova Odluka objavit će se u »Narodnim novinama«, a stupa na snagu 1. srpnja 2025.

Klasa: 391-35/25-01/1
 Urbroj: 371-06-25-10
 Zagreb, 21. svibnja 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 84/2025 (28.5.2025.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

Hrvatski sabor

1113

Na temelju članka 81. Ustava Republike Hrvatske i članaka 9. i 11. te članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 23. svibnja 2025. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 23. svibnja 2025. počinje mirovanje zastupničkog mandata zastupnika GORANA IVANOVIĆA.

Dana 23. svibnja 2025. zastupničku dužnost zamjenika zastup­nika počinje obnašati STIPAN ŠAŠLIN.

Klasa: 021-05/25-01/4
 Zagreb, 23. svibnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 84/2025 (28.5.2025.), Odluka o donošenju Akcijskog plana za razdoblje od 2025. do 2027. godine uz Strategiju sprječavanja korupcije za razdoblje od 2021. do 2030. godine

Vlada Republike Hrvatske

1115

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 27. svibnja 2025. donijela

ODLUKU

O DONOŠENJU AKCIJSKOG PLANA ZA RAZDOBLJE OD 2025. DO 2027. GODINE UZ STRATEGIJU SPRJEČAVANJA KORUPCIJE ZA RAZDOBLJE OD 2021. DO 2030. GODINE

I.

Donosi se Akcijski plan za razdoblje od 2025. do 2027. godine uz Strategiju sprječavanja korupcije za razdoblje od 2021. do 2030. godine (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo pravosuđa, uprave i digitalne transformacije aktom, klasa: 740-02/24-01/13, urbroj: 514-06-03-01/04-25-55, od 14. svibnja 2025.

II.

Zadužuje se Savjet za sprječavanje korupcije da redovito prati provedbu Akcijskog plana te da Vladi Republike Hrvatske jednom godišnje, a po potrebi i češće, putem Ministarstva pravosuđa, uprave i digitalne transformacije, podnosi Izvješće o provedbi, uz prijedlog eventualnih izmjena i dopuna Akcijskog plana.

III.

Zadužuje se Ministarstvo pravosuđa, uprave i digitalne transformacije da o ovoj Odluci izvijesti sva tijela uključena u provedbu Akcijskog plana te da objavi Akcijski plan na svojoj mrežnoj stranici.

IV.

Zadužuju se tijela uključena u provedbu Akcijskog plana da posredstvom informacijskog sustava koji će se uspostaviti izvješćuju o provedbi aktivnosti Akcijskog plana iz svoga djelokruga.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/137

Urbroj: 50301-04/12-25-6

Zagreb, 27. svibnja 2025.

Predsjednik
 mr. sc. Andrej Plenković, v. r.
### NN 84/2025 (28.5.2025.), Odluku o donošenju Politike otvorenih podataka

VLADA REPUBLIKE HRVATSKE

1116

Na temelju članka 27. stavka 3. Zakona o pravu na pristup informacijama (»Narodne novine«, br. 25/13., 85/15. i 69/22.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 27. svibnja 2025. donijela

ODLUKU

O DONOŠENJU POLITIKE
 OTVORENIH PODATAKA

I.

Donosi se Politika otvorenih podataka, u tekstu koji je Vladi Republike Hrvatske dostavilo Ministarstvo pravosuđa, uprave i digitalne transformacije aktom, klasa: 650-01/24-01/46, urbroj: 514-12-02-02/01-25-65, od 6. svibnja 2025.

II.

Sredstva za provedbu Politike otvorenih podataka osigurana su u Državnom proračunu Republike Hrvatske za 2025. godinu i projekcijama za 2026. i 2027. godinu, na poziciji Ministarstva pravosuđa, uprave i digitalne transformacije.

III.

Zadužuje se ministar pravosuđa, uprave i digitalne transformacije da, u roku od 15 dana od dana donošenja ove Odluke, imenuje članove Koordinacije za provedbu Politike otvorenih podataka.

IV.

Zadužuje se Koordinacija za provedbu Politike otvorenih podataka da, u roku od 60 dana od dana donošenja ove Odluke, dostavi Ministarstvu pravosuđa, uprave i digitalne transformacije Prijedlog akcijskog plana za provedbu Politike otvorenih podataka.

Zadužuje se Ministarstvo pravosuđa, uprave i digitalne transformacije da po zaprimanju Prijedloga akcijskog plana za provedbu Politike otvorenih podataka, isti uputi Vladi Republike Hrvatske radi donošenja.

V.

Zadužuje se Ministarstvo pravosuđa, uprave i digitalne transformacije da Politiku otvorenih podataka iz točke I. ove Odluke objavi na svojim mrežnim stranicama i da o ovoj Odluci izvijesti sva tijela državne uprave.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/261

Urbroj: 50301-04/12-25-8

Zagreb, 27. svibnja 2025.

Predsjednik
 mr. sc. Andrej Plenković, v. r.
### NN 84/2025 (28.5.2025.), Odluka o početku mirovanja zastupničkog mandata zastupnice i početku obnašanja zastupničke dužnosti zamjenika zastupnice u Hrvatskom saboru

HRVATSKI SABOR

1114

Na temelju članka 81. Ustava Republike Hrvatske i članaka 9. i 11. te članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 23. svibnja 2025. donio je

ODLUKU

O POČETKU MIROVANJA ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Dana 23. svibnja 2025. počinje mirovanje zastupničkog mandata zastupnice NATAŠE TRAMIŠAK.

Dana 23. svibnja 2025. zastupničku dužnost zamjenika zastup­nice počinje obnašati IVO ZELIĆ.

Klasa: 021-05/25-01/6
 Zagreb, 23. svibnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 84/2025 (28.5.2025.), Naredba o zabrani uporabe didušikovog monoksida (N2O)

Ministarstvo zdravstva

1122

Na temelju članka 50.a stavka 1. Zakona o suzbijanju zlouporabe droga (»Narodne novine«, br. 107/01, 87/02, 163/03, 141/04, 40/07, 149/09, 84/11, 80/13 i 39/19) ministrica zdravstva donosi

NAREDBU

O ZABRANI UPORABE DIDUŠIKOVOG MONOKSIDA (N2O)

Članak 1.

U cilju zaštite života i zdravlja ljudi zabranjuje se uporaba didušikovog monoksida (N2O) putem proizvoda koji se ne uporabljuju u skladu s namjenom predviđenom od strane proizvođača.

Članak 2.

Ova Naredba ostaje na snazi do 30. rujna 2025. godine.

Članak 3.

Ova Naredba objavljuje se u »Narodnim novinama«, a stupa na snagu 4. lipnja 2025. godine.

Klasa: 011-02/25-03/08
 Urbroj: 534-07-1-1/5-25-2
 Zagreb, 27. svibnja 2025.

Ministrica
 doc. dr. sc. Irena Hrstić, dr. med., v. r.